但學習遷移又可以有負面嘅影響，喺廿世紀早期嘅心理學家就有傾過話訓練過後造成嘅習慣「可能會壓抑第啲作業」，而呢種現象喺語言學習方面特別顯眼，例如一個母語係廣東話嘅人喺學英文嗰陣，可能會喺講英文嗰時用一啲廣東話先會用嘅文法或者用法，而呢啲文法同用法好多時喺英文當中係唔正確嘅－即係話個學生將之前學廣東話嗰陣學到嘅知識遷移咗去對英文嘅學習嗰度，搞到前者幹擾到後者。